b'\n_START_ARTICLE_\nKitchener Rangers\n_START_SECTION_\nHistoria\n_START_PARAGRAPH_\nKitchener Rangersin juuret ulottuvat vuoteen 1947, jolloin se sai edustusoikeuden silloisella nimell\xc3\xa4\xc3\xa4n Guelph Biltmore Mad Hatters. Vuonna 1960 joukkueen nimeksi vaihtui Guelph Royals. Kauden 1962\xe2\x80\x931963 lopussa paikallinen yritt\xc3\xa4j\xc3\xa4 Eugene George siirsi New York Rangersin Kitchenerin kaupunkiin toiveenaan rakentaa vakaampi tulevaisuus kaupungin nuorille pelaajille, ja siten joukkue sai nimen Kitchener Rangers._NEWLINE_Peter DeBoer oli Kitchenerin p\xc3\xa4\xc3\xa4valmentajana seitsem\xc3\xa4n kautta 2000-luvulla, ja johdatti sen OHL:n mestariksi kahdesti, ja lis\xc3\xa4ksi Memorial Cupin mestaruuteen kerran. Yhteens\xc3\xa4 joukkue on voittanut OHL:n mestaruuden nelj\xc3\xa4 kertaa ja Memorial Cupin kaksi kertaa._NEWLINE_Kaiken kaikkiaan sek\xc3\xa4 Rangersissa ett\xc3\xa4 NHL:ss\xc3\xa4 pelanneita pelaajia on 136. Heist\xc3\xa4 Hall of Fameen ovat p\xc3\xa4\xc3\xa4sseet Scott Stevens, Bill Barber, Paul Coffey, Larry Robinson ja Al MacInnis.'